b'\n_START_ARTICLE_\nK\xc3\xb6penick\n_START_SECTION_\nGeografi\n_START_PARAGRAPH_\nOrtsteilen finnes ved sammenl\xc3\xb8pet av elvene Spree og Dahme. Den omfatter store skogsomr\xc3\xa5der, Berlins st\xc3\xb8rste innsj\xc3\xb8 M\xc3\xbcggelsee og en av Berlins h\xc3\xb8yeste berg, M\xc3\xbcggelberge.\n_START_SECTION_\nHistorie\n_START_PARAGRAPH_\nAllerede f\xc3\xb8r 1200 hadde sprevanerne, en slavisk stamme, sl\xc3\xa5tt seg ned i omr\xc3\xa5det, og kalt byen Copnic. Kupa er et slavisk ord for h\xc3\xb8yde eller \xc3\xa5s, og endelsen -nik inneb\xc3\xa6rer at det er en bosetting ved h\xc3\xb8yden._NEWLINE_Under navnet C\xc3\xb6penick ble byen selvstendig allerede i middelalderen. Byen beholdt den selvstendige status til 1920 da den ble sl\xc3\xa5tt sammen med Berlin._NEWLINE_En administrativ bydel (Bezirk) med navn K\xc3\xb6penick fantes inntil 1. januar 2001 og omfattet i tillegg til dagens omr\xc3\xa5de K\xc3\xb6penick en rekke andre omr\xc3\xa5der._NEWLINE_Dagens byomr\xc3\xa5de (Ortsteil) K\xc3\xb6penick omfatter det samme omr\xc3\xa5det som byen fra 1920, og er med sine 35 kvadratkilometer det st\xc3\xb8rste byomr\xc3\xa5de i Berlin._NEWLINE_K\xc3\xb6penick er kjent fra historien om skomakeren Wilhelm Voigt, som i 1906 fikk narret til seg bykassen, og dermed ble opphavet til begrepet k\xc3\xb8penickiade.\n_START_SECTION_\nSeverdigheter\n_START_PARAGRAPH_\nK\xc3\xb6penick har en egen godt vedlikeholdt gamleby og egne forsteder. Barokkslottet Schloss K\xc3\xb6penick er en del av Berlins kunstindustrimuseum.'